Legal Document

Category: 76

Text:
1. ΝΟΜΟΣ υπ’ αριθ. 999 της 20/29 Δεκ. 1979 (ΦΕΚ Α΄ 293) Περί συντονισμού των προγραμμάτων και εργασιών κατασκευής οδών και έργων κοινής ωφελείας εις την περιοχήν Μείζονος Πρωτευούσης και ετέρας περιοχάς της Χώρας και άλλων τινών διατάξεων. Άρθρ.1.-1.Απαγορεύεται η διενέργεια υπογείων κατασκευών και τομών και τοποθέτησις εγκαταστάσεων κοινής ωφελείας εντός του πλάτους των οδών και κοινοχρήστων χώρων της περιοχής Μείζονος Πρωτευούσης άνευ του κατά τας διατάξεις της παρ. 2 του παρόντος άρθρου οριζομένου συντονισμού. 2.Ο συντονισμός των προγραμμάτων και των εργασιών κατασκευής των υπογείων εγκαταστάσεων κοινής ωφελείας, εντός του πλάτους καταλήψεως των οδών και λοιπών κοινοχρήστων χώρων της περιοχής Μείζονος Πρωτευούσης, διενεργείται κατά τας διατάξεις του παρόντος προς αποφυγήν διενεργείας εκ των υστέρων τομών ή εκσκαφών εν γένει του καταστρώματος οδού, επί τον κατά την περίπτ. α΄ του άρθρ. 4 του παρόντος οριζόμενον από της κατασκευής χρόνον, δια της εγκαίρου αν μη και ταυτοχρόνου κατασκευής των υπό ταύτην υπογείων έργων, προ της αποκαταστάσεως του καταστρώματος της οδού, και η εν γένει λήψις μέτρων δια τον περιορισμόν της διαταραχής της λειτουργίας των οδών εκ των τομών αι οποίαι κατ’ ανάγκην επιβάλλεται να γίνουν εκ των υστέρων. 3.Ως κατασκευή οδού δια την εφαρμογήν του παρόντος νοείται και η ανακαίνισις ταύτης. Εις το πλάτος καταλήψεως της οδού περιλαμβάνονται τα πεζοδρόμια, αι νησίδες ασφαλείας, τα ερείσματα και οι τάφροι απαγωγής ομβρίων υδάτων μέχρι και του ορίου των. 4.Ως περιοχή Μείζονος Πρωτευούσης δια την εφαρμογήν του παρόντος νοείται άπασα η οικιστική περιοχή πρωτευούσης. Εις περίπτωσιν αμφιβολίας περί της υπαγωγής περιοχής τινος εις τας διατάξεις του παρόντος, αποφαίνεται ο Υπουργός Δημοσίων Έργων. Άρθρ.10.-Η ισχύς του παρόντος άρχεται μετά παρέλευσιν εξαμήνου από της δημοσιεύσεώς του εις την Εφημερίδα της Κυβερνήσεως, πλην των άρθρ. 3,4, 7, 8 και 9 αυτού, ων η ισχύς άρχεται από της δημοσιεύσεως ταύτης. Άρθρ.2.-Εις τον κατά τας διατάξεις του παρόντος νόμου συντονισμόν υπάγονται τα έργα του Δημοσίου, των Οργανισμών Τοπικής Αυτοδιοικήσεως και παντός εν γένει Οργανισμού κοινής ωφελείας, ιδία δε: α)της Ελληνικής Εταιρείας Υδάτων (Ε.Ε.Υ.) β)του Οργανισμού Αποχετεύσεως Πρωτευούσης (Ο.Α.Π.) γ)του Οργανισμού Τηλεπικοινωνιών Ελλάδος (Ο.Τ.Ε.). δ)της Δημοσίας Επιχειρήσεως Ηλεκτρισμού (Δ.Ε.Η.). ε)της Δημοτικής Επιχειρήσεως Φωταερίου Αθηνών (Δ.Ε.Φ.Α.). Άρθρ.3.-1.Συνιστάται παρά τω Υπουργείω Δημοσίων Έργων Συντονιστική Επιτροπή προγραμμάτων και έργων υπογείων εγκαταστάσεων περιοχής Μείζονος Πρωτευούσης. 2.Η Επιτροπή συντίθεται εκ των κάτωθι μελών: α)Ενός υπαλλήλου του Υπουργείου Δημ. Έργων Κλάδου ΑΤ επί βαθμώ τουλάχιστον 3ω. β)Ενός υπαλλήλου της Νομαρχίας Αττικής Κλάδου ΑΤ επί βαθμώ τουλάχιστον 3ω. γ)Ανά ενός εκπροσώπου των Δήμων Αθηναίων και Πειραιώς υποδεικνυομένου υπό του Δημοτικού Συμβουλίου δ)Ενός εκπροσώπου της Τοπικής Ενώσεως Δήμων και Κοινοτήτων. ε)Ανά ενός υπαλλήλου της Ελληνικής Εταιρείας Υδάτων (ΕΕΥ), του Οργανισμού Αποχετεύσεως Πρωτευούσης (ΟΑΠ), του Οργανισμού Τηλεπικοινωνιών Ελλάδος (ΟΤΕ) και της Δημοσίας Επιχειρήσεως Ηλεκτρισμού (ΔΕΗ). 3.Η Επιτροπή συγκροτείται δια κοινής αποφάσεως των Υπουργών Εσωτερικών και Δημοσίων Έργων. Τα υπό στοιχ. α, β και γ της προηγουμένης παραγράφου μέλη, ορίζονται μεθ’ ενός αναπληρωτού υπό του Υπουργού Δημ. Έργων, του Νομάρχου Αττικής και των Δημάρχων Αθηναίων και Πειραιώς αντιστοίχως. Τα λοιπά μέλη ορίζονται, μεθ’ ενός δι’ ένα έκαστον τούτων αναπληρωτού, υπό των αντιστοίχων Διοικητικών Συμβουλίων ή Διοικήσεων των υπ’ αυτών εκπροσωπουμένων Οργανισμών. 4.Η Επιτροπή είναι αρμοδία δια τον εν γένει συντονισμόν των προγραμμάτων του παρόντος νόμου, ιδία δε δια την εισήγησιν προς έκδοσιν των κατά το άρθρ. 4 του παρόντος Δ/των. 5.Δι’ ομοίας ως εν παρ. 3 αποφάσεως καθορίζονται τα της λειτουργίας της Επιτροπής και πάσα συναφής προς την επιτέλεσιν του σκοπού και τας αρμοδιότητας αυτής λεπτομέρεια. (Αντί για τη σελ. 596,21(α)Σελ. 596,21(β) Τεύχος 1163-Σελ. 113 Συντονισμός προγραμμάτων και εργασιών και έργων κοινής ωφέλειας 23.Ζ.δ.1 6.Αι συνεδριάσεις της Επιτροπής θα πραγματοποιούνται εντός των ωρών εργασίας των Υπηρεσιών. Για τη σύνθεση της άνω Επιτροπής βλ. άρθρ. 7 της ΕΔ2α/01/35/Θ2.5/26-26 Απρ. 1982 (ΦΕΚ Β΄ 218) (ανωτ. σελ. 90,357). Επίσης για την σύνθεση της άνω επιτροπής βλέπε άρθρ. 13 της 80855/5439/6 Αυγ.-21 Σεπτ. 1992 (ΦΕΚ Β΄ 573) (διόρθ. σφαλμ. στο ΦΕΚ Β΄ 656/9-11-1992) απ. Υπ. Προεδρ. Κυβ. και ΠΕΧΩΔΕ, ανωτ. σελ. 90,5453. Άρθρ.4.-1.Δια Π.Δ/των εκδιδομένων προτάσει του Υπουργού Δημοσίων Έργων μετ’ εισήγησιν της κατά το άρθρ. 3 του παρόντος Συντονιστικής Επιτροπής καθορίζονται: α)Η κατάταξις των οδών της περιοχής Μείζονος Πρωτευούσης, αναλόγως της κυκλοφοριακής και λειτουργικής σπουδαιότητος αυτών εις κατηγορίας και ορίζεται, δι’ εκάστην κατηγορίαν, ο χρόνος από της περατώσεως της ασφαλτικής επιστρώσεως της οδού, εντός του οποίου απαγορεύεται η διενέργεια τομών υπό οιουδήποτε Οργανισμού και παντός εν γένει προσώπου προς τοποθέτησιν υπογείων εγκαταστάσεων. β)Ο κατά κατηγορίας οδών, ή και δια μεμονωμένας οδούς οριζοντιογραφικός και υψομετρικός καθορισμός της ζώνης καταλήψεως των πάσης φύσεως δικτύων εκάστου Οργανισμού υπό το κατάστρωμα της οδού ή υπό το αντίστοιχον πεζοδρόμιον. γ)Η διαδικασία εγκαίρου ενημερώσεως των Οργανισμών περί της προθέσεως των οικείων φορέων να προβούν εις την κατασκευήν οδοποιητικού έργου μετά των σχετικών λεπτομερειών επί της εκτάσεως των εργασιών (κατασκευής, ανακαινίσεως βελτιώσεως ή συντηρήσεως οδού) και του χρόνου διαρκείας αυτών, ως επίσης η διαδικασία και αι προθεσμίαι υποβολής υπό των Οργανισμών τούτων εις την Συντονιστικήν Επιτροπήν των προγραμμάτων των αντιστοίχων έργων των. δ)Αι προϋποθέσεις και η διαδικασία διενεργείας τομής οδών προς αντιμετώπισιν εκτάκτων ή πέραν των εγκεκριμένων προγραμμάτων περιπτώσεων εντός του χρόνου του καθοριζομένου κατά την περίπτ. α του παρόντος άρθρου, ως και αι προϋποθέσεις και η διαδικασία της διενεργείας οιωνδήποτε τομών εκτός του χρόνου τούτου. ε)Τα του τρόπου εντέχνου αποκαταστάσεως της οδού εις πάσαν περίπτωσιν τομής. Σελ. 596,22(β) Τεύχος 1163-Σελ. 114 23.Ζ.δ.1 Συντονισμός προγραμμάτων και εργασιών και έργων κοινής ωφέλειας ς)Τα χρηματικά πρόστιμα και η διαδικασία επιβολής αυτών εις βάρος των Οργανισμών και των υπευθύνων οργάνων των, εις περιπτώσεις μη συμμορφώσεως αυτών, εις τας διατάξεις του παρόντος και των εις εκτέλεσιν αυτού εκδιδομένων Δ/των. 2.Παράβασις των διατάξεων του παρόντος και των εις εκτέλεσιν αυτού εκδιδομένων Δ/των τιμωρείται κατά το άρθρ. 458 του Ποινικού Κώδικος πλην αν εξ ετέρας διατάξεως επισύρη βαρυτέραν ποινήν. Άρθρ.5.-1.Δια τας περιπτώσεις κατασκευής νέας οδού, ανακατασκευής, βελτιώσεως, ή συντηρήσεως υφισταμένης οδού, εντός του πλάτους της οποίας υφίστανται εγκαταστάσεις δικτύων των Οργανισμών του άρθρ. 2 και ανεξαρτήτως της υπάρξεως προγράμματος ανακατασκευής των δικτύων αυτών, οι Οργανισμοί ούτοι υποχρεούνται δαπάναις των εις την εξ υπαρχής κατασκευήν των δικτύων των κατά τρόπον πληρούντα τας διατάξεις του παρόντος Νόμου και των εις εκτέλεσιν αυτού Π.Δ/των, εφ’ όσον υφίσταται προς τούτου ανάγκη. 2.Η εναρμόνισις των εκτελουμένων εργασιών οδοποιίας και ανακατασκευής δικτύων Οργανισμών του άρθρ. 2 θα γίνεται υπό των οικείων φορέων υπό τας οδηγίας της Συντονιστικής Επιτροπής η οποία και θα επιλύη παν ανακύπτον σχετικόν πρόβλημα ή δυσχέρειαν. Άρθρ.6.-Δια την περιοχήν Μείζονος Πρωτευούσης δεν έχουν εφαρμογήν αι διατάξεις του Α.Ν. 351/1968 (ΦΕΚ 75Α/9.4.68) «περί καταβολής εις βάρος των πιστώσεων των έργων της δαπάνης μετατοπίσεως των δικτύων των Οργανισμών κοινής ωφελείας», και του άρθρ. 47 παρ. 3 του Νόμ. 614/77 «περί ΚΟΚ», του τελευταίου τούτου, προκειμένου περί των εν άρθρ. 2 του παρόντος νόμου νομικών προσώπων και Οργανισμών κοινής ωφελείας, ως και πάσα ετέρα διάταξις αντικειμένη εις τας διατάξεις του παρόντος. Άρθρ.7.-1.Αι διατάξεις των άρθρ. 1 έως και 6 του παρόντος νόμου δύναται δια Π.Δ/των εκδιδομένων προτάσει των Υπουργών Εσωτερικών και Δημοσίων Έργων να εφαρμόζωνται και εις ετέρας περιοχάς καθοριζομένας δια των Δ/των τούτων δια τα έργα των αντιστοίχων φορέων. Δια των αυτών Δ/των καθορίζεται δι’ εκάστην συγκεκριμένην περιοχήν εις ην επεκτείνονται αι διατάξεις του παρόντος, η σύνθεσις, η έδρα και τα της λειτουργίας της κατά το άρθρ. 3 Συντονιστικής Επιτροπής, και πάσα συναφής λεπτομέρεια. 2.Αι διατάξεις του παρόντος νόμου εφαρμόζονται αναλόγως και δια την περιοχήν της Μείζονος Θεσσαλονίκης. Άρθρ.8.-1.Αι υπό των κατά τας κειμένας διατάξεις εγκρινομένων Χωροταξικών Σχεδίων ή Χωροταξικών Προγραμμάτων ή Ρυθμιστικών Σχεδίων προβλεπόμεναι ή υπό αποφάσεων του κατά τον Νόμ. 360/1976 «περί Χωροταξίας και Περιβάλλοντος» Εθνικού Συμβουλίου Χωροταξίας και Περιβάλλοντος, εγκρινόμεναι οδοί κατά τα τμήματα αυτών τα κείμενα εκτός εγκεκριμένων σχεδίων πόλεων, ή εκτός των κατά τον Νόμ. 947/79 οικιστικών περιοχών ή και εντός τοιούτων οικιστικών περιοχών μέχρις εγκρίσεως της δια ταύτας πολεοδομικής μελέτης, χαρακτηρίζονται ως εθνικαί ή επαρχιακαί οδοί, κατά περίπτωσιν, δια Π.Δ/των εκδιδομένων προτάσει του Υπουργού Δημοσίων Έργων. Δια των  Δ/των τούτων προσδιορίζεται εις σχετικόν διάγραμμα και η όδευσις των οδών τούτων. Αι ούτω χαρακτηριζόμεναι οδοί προστίθενται εις τας κατά τας διατάξεις του Νόμ. 3155/55 «περί κατασκευής και συντηρήσεως οδών» ή ετέρας διατάξεις προσδιορισθείσας οδούς. 2.(Προστίθεται εδάφιο στην παρ. 7 άρθρ. 56 Νόμ. 947/1979, ανωτ. σελ. 470,807). Άρθρ.9.-1.Δ/τα μη προσυπογραφέντα υπό του Υπουργού Γεωργίας, ή αποφάσεις Νομαρχών ληφθείσαι άνευ συγκαταθέσεως της αρμοδίας Δασικής Αρχής, εφ’ όσον εξεδόθησαν μέχρις 20 Απρ. 1967 δι’ ων υπήχθησαν εις ρυμοτομικά σχέδια Πόλεων ή Κωμών, δάση και εν γένει δασικαί εκτάσεις θεωρούνται έγκυρα, εκτός εάν τα Δ/τα ταύτα ή αι αποφάσεις αύται ηκυρώθησαν ή είναι άκυρα εξ ετέρου λόγου. Τυχόν δικαιώματα του Δημοσίου επί των ως άνω δασών και δασικών εκτάσεων εν γένει, δεν θίγονται δια του παρόντος. 2.Κηρύξεις ως αναδασωτέων δασών και δασικών εν γένει εκτάσεων θεωρούνται ανακληθείσαι, εφ’ όσον και καθ’ α σημεία αφορούν εκτάσεις εμπιπτούσας εντός των ορίων Οικισμών νομίμως υφισταμένων προ του έτους 1923 ή εντός εγκεκριμένων Σχεδίων Πόλεων, εκτός αν χαρακτηρίζωνται υπό του Σχεδίου ως άλση ή πράσινον.